الفندق: فندق رامي روز
 التقييم: “بشكل عام”. بالنسبه لموقعه عن المترو مو بعيد مره تقدر تروحله مشي اذا كنت شخص رياضي وتفضل المشي والمرافقين الي معك وخاصه اذا كان الجو بارد  باليل والعصر والصبح وتقدر تلبس ملابس جميله اذا كنت خايف تتوصخ من العرق ما راح يأثر ابد راح تستمتع بالمشي في الشارع أقل من (١) كيلو يبعد المترو و كانت غرفتي بالدور١٢ فئ ما حسيت بأزعاج الدسكو كثير يعني اذا شغلك التلفزيون ما احس بالدسكو وازعاج الديجي وحتئ لو طفيته التلفزيون  عجبني النادي يعني يلبي احتيجات الشخص الرياضي سير ودراجه وأوبتكل وحديد الخ بوفيه الأفطار اكله نظيف وفرش وجديد وطعمه حلو ويلبي اغلب الأذواق لأصحاب الرجيم والي فاتحينها بحري وتقدر تفطر باللوبي او بالجلسات الخارجيه اذا تحب الهواء الطلق موظف الاستقبال من جنسيه مصريه ويبلغك بأفضل طرق الدفع واذا كنت حاب تطلع بدري من الفندق ينصحك  ويقولك ادفع كاش عشان اذا ما عجبتك الاقامه نرجع لك المبلغ المتبقي من دون مشاكل الفيزا يعني يحاول يخدمك بأفضل طريقه موظف التنظيف كل يوم يسئلني اذا غرفتي بحاجه لتنظيف او شاهي وقهوه ومويه الخ  طبعن يبعد عن مول الامارات ٣ كيلو وانصح الذهاب له عن طريق المترو وكذالك دبي مول قيمة التذكره٧ درهم ذهاب فقط وتنزل بالمحطه الي تبيها ونصيحه افضل شي تسكن جمب أقرب محطة مترو وفيه فنادق اقرب بكثير من الرامي روز عشان ترتاح من الموصلات والتنقل اغاني الممرات والفندق حلوه تهدي الأعصاب فيه عندهم مكتب صغير ينظم الجولات والتمشيات السياحيه بس راح يكون فيه فرق اذا حجزتها من نفس موقع الشركه يعني من ٢٠ إلئ ٤٠ درهم وهو فرق بسيط جربت مره وحده الروم سيرفس وكان شغل نظيف ووصلة الوجبه حاره بس تأخر فقط مناسب للشباب مره وبالنسبه للعوائل ع حسب وضع العائله (محافظه)مع العلم كنت اشوف عوائل عربيه وخليجيه واجنبيه فيه لك موقف بس ما جربتها لئن ما كان معي سياره لون الغرفه والأثاث والحمام والأطلاله باليل والاظائه عجبتني مره والمكيفات بااااااارده مره وممتازه وتقدر تتحكم فيها براحتك. داايم اذا نزلة العصر او الصباح بدري او اذا رجعت باليل من طلعاتي اشم ريحه غبيه ومزعجه باللوبي مدري وشي واتوقع انها بسبب ان مكان الطبخ والغسيل قريبه من اللوبي طبعن الي معه عائله محافظه ويخاف انهم يشوفو اشياء بشعه من النساء وهم طالعين او داخلين من البار ما انصحه لئن الاصنصير الي يصعدك لغرفتك نفسه هو اصنصير البار ويمكن يركبون معك بنفس الاصنصير وكذالك المدخل الثاني بعض الايام يسكرونه الي خاص بالمقهئ الباب الخلفي طبعن البار يبدأ شغله من بعد العشاء وتبدأ الزحمه للبار علئ التسع وو ما انصح بالذهاب لمحطة المترو في اوقات الظهر لحرارة الجو ويمكن تتوصخ ملابسك من العرق اذا كنت لابس لبس جميل ومروق أو خذ معك مظله المني بار الخاص بالغرفه  كنت ابي احط فيه بعض المشروبات الخاصه فيني عشان تبرد بس اكتشفت ان درجة حرارته عاديه جدآ بنفس درجة الغرفه يعني ما يصلح للي يبي يحط علاجات تحتاج درجة حراره بارده او يبي  يبرد شي فيه غرفتي كان فيها اطلاله جميله وحلوه ع شارع زايد وبرج العرب بس بسبب وصخ القزاز ما كنت استمتع كثير بالرؤيه وقت النهار مافيه شبب او سليبر خاص بالحمام كنت ارغب انهم يخصصون لبوفيه الافطار يوم محدد مثل يوم عربي يوم انقليزي يوم هندي وما يخلونه اكل ثابت الجلسات الخارجيه بعض الايام ما تكون نظيفه واطلبه ينظفها وقت الفطور الانترنت بغرفتي بمناطق يكون كويس وبمناطق تعبان